FINALNI IZVEŠTAJ [[1]](#footnote-2)

 Za period od **11.05.2023. - 10.11.2023. godine**

**Naziv projekta**: Treba nam nacionalna strategija za stvarnu borbu protiv korupcije u Srbiji, a ne fiktivnu

**Broj ugovora**: SB SRB AD 01/2023-001

**1. Realizovane aktivnosti**

**Molimo vas da ukratko opišete aktivnosti koje su realizovane tokom izvještajnog perioda i njihovu vezu sa definisanim ciljevima i indikatorima projekta ili programa. Molimo vas da obratite pažnju na aktivnosti vezane za upravljanje projektom i promociju aktivnosti. Ukoliko je bilo odstupanja od odobrenog plana, objasnite zašto je do toga došlo i kako je uticalo na realizaciju projekta. Ukoliko je došlo do kašnjenja neke od aktivnosti, molimo da nam uz izvještaj dostavite i revidirani plan aktivnosti. Navedite pozitivne primjere uključenosti javnih institucija, privatnog sektora i drugih relevantnih zainteresovanih strana u aktivnostima koje su implementirane tokom trajanja projekta tokom izvještajnog perioda.**

Specifične a dole pod br. 3 navedene okolnosti imale su uticaj i na realizaciju projektnih aktivnosti . Bez obzira na taj uticaj, sve planirane projektne aktivnosti su realizovane. Nije bilo kašnjenja u realizaciji projektnih aktivnosti.

**Aktivnosti koje su realizovane tokom izvještajnog perioda:**

A-1. Okupljanje OCD i antikorupcijskih eksperata; uspostavljeno je neformalno telo za alternativni pristup izradi Nacrta Nacionalne strategije za borbu protiv korupcije u Srbiji za period od 2023.-2028. godine, (u daljem tekstu Nacrta).

Planirano je da okupimo sedam, okupili smo deset OCD koje su posvećene borbi protiv korupcije, to su:

1. Biro za društvena istraživanja BIRODI Beograd,
2. Podrinjski antikorupcijski tim PAKT Loznica,
3. EKO straža Beograd,
4. E sigurnost Beograd,
5. Nacionalna koalicija za decentralizaciju NKD Niš,
6. Odbor za ljudska prava NIŠ,
7. PROTEKTA Niš,
8. Odbranimo reke Stare Planine ORSP FB grupa,
9. KAREJA Pančevo i
10. SO Info – portal Sombor.

Okupljeni i angažovani antikorupcijski esperti, nije planiran broj eksperata, ali se mislilo na nekoliko. Angažovali smo devet:

1. Dr. prof. Đokica Jovanović, Niš,
2. Dr. Aleksandra BULATOVIĆ, Beograd,
3. Zoran GAVRILOVIĆ, BIRODI, Beograd,
4. Miroslav MIJATOVIĆ, PAKT, Loznica,
5. Zorica MILADINOVIĆ, novinar, Niš,
6. Dragana ARSIĆ, eko aktivista, Novi Sad,
7. Zlatan VULIĆ, adv. KAREJA, Jagodina,
8. Mr. Siniša JANKOVIĆ, KAREJA, Pančevo
9. Nenad Živković, novinar, Pančevo

A-2 Upoznavanje neformalne grupe sa uočenim nedostacima i svim do sada preduzetim aktivnostima.

Članovi neformalne grupe upoznati su sa uočenim nedostacima postupka za izradu teksta Nacrta i svim do tada preduzetim aktivnostima. To je učinjeno putem kraćeg pisanog izveštaja, putem mejl prepiske, putem telefonskog razgovora i putem usmenog razgovora, takođe i na javnim konsultacijama.

A-3 Prvi radni (video) sastanak neformalnog tela.

Svi sastanci držani su u živo. Prvi radni sastanak održan je u Beogradu u prostoru “Miljenko Dereta”.

A-4 Radni sastanci (video i u živo).

Planirana su dva radna sastanka.

Održano je još 4 radna sastanka u:

1. Pančevu
2. Novom Sadu
3. Leskovcu
4. Nišu

Svi radni sastanci bili su javni i u formi konsultacija na koje su pozvane: lokalne OCD, antikorupcijski aktivisti, lokalni mediji i građanke i građani. Na svim konsultacijama imali smo dva moderator (jedan je bio aktivista Kareje Siniša Janković i još po jedan antikorupcijski ekspert). O svim konsultacijama lokalni mediji su izveštavali. Na nekima je bilo više građana, na nekima više OCD, a na nekima više aktivista. Reklo bi se da je svaka od 5 konsultacija, bila priča za sebe. Ipak jedinstven zaključak svih konsultacija je da nam treba stvarna a ne fiktivna borba protiv korupcije u Srbije, i da je potrebno uticati na javnost i donosioca odluke da se izradi i usvoji Nacionalana strategija za stvarnu a ne fiktivnu borbu protiv korupcije.

A-5 Uključivanje navedenih OCD u podgrupe za izradu Nacrta.

U podrgupe za izradu teksta Nacrta aktivno je uključena OCD Kareja na oko 30 sastanaka u Beogradu i na jednom trodnevnom sastanku u hotelu na Fruškoj Gori. Osim Kareje uključene su OCD BIRODI i PAKT; putem iskazanih stavova i mišljenja koje je predstavio predstavnik Kareje.

Planirano je uključenje tri OCD.

A-6 Pribavljanje mišljenja naučne zajednice.

Mišljenje naučne zajednice dala je dr. Aleksandra Bulatović, podržavši ocenu o neophodnom metodološkom pristupu. Takođe to je mišljenje potvrdio i dr. prof. Đokica Jovanović.

Planirana su dva mišljenja naučne zajednice.

A-7 Kontaktiranje i animiranje medija, objava dva novinska teksta.

Kontaktirali smo veli broj pre svega lokalnih medija, sšto se vidi iz statistike o medijskoj vidljivosti projekta. Smatramo da je ostvarena izuzetno dobra vidljivost projekta. Čak možemo da kažemo da je maksimalno moguća, imajući u vidu da su nas objavili svi najveći i najznačajniji nezavisni mediji u Srbiji.

* Izveštaje o projektu objavljivalo je ukupno 51 medij (portali, radia, televizije, štampanih dnevnih novina i štampanih nedeljnih novina) i dva sajta OCD.
* Objavljeno je ukupno 128 linkova, od kojih sedam pre početka projekta.
* Objavljeno je pet novinskih tekstova, po jedan u tri lokalna nedeljnika: Nova Naša reč Leskovac, Kragujevačke novine i Čačanske novine, a dva u dnevnim novinama Danas.

Planirana su dva novinska teksta.

Press clipping kao poseban document sadrži detaljne podatke o medijskoj vidljivosti i dostavlja se kao prilog uz ovaj konačni izveštaj.

A-8 Prikupljanje relevantne dokumentacije

Prikupljena je relevantna dokumentacija u većem obimu. Planirano je prikupljanje deset dokumenta, s toga ovde navodimo deset:

1. ЕВАЛУАЦИОНИ ИЗВЕШТАЈ СРБИЈA ПЕТИ КРУГ ЕВАЛУАЦИЈЕ Спречавање корупције и унапређивање интегритета у оквиру органа централне власти (на највишим извршним функцијама) и органа за спровођење закона Поверљиво GrecoEval5Rep(2021)1 – март 2022.

2. Draft Country Review Report of The Republic of Serbia - Review by *[names of reviewing States]* of the implementation by *[name of State under review]* of articles 5-14 and 51-59 of the United Nations Convention against Corruption for the review cycle 2016-2021

3. ВЛАДАВИНА ПРАВА У СРБИЈИ ПРЕСЕК СТАЊА ИЗ ДЕЦЕМБРА 2022.

4. Преглед анти-корупцијских прописа, докумената јавних политика и аката међународних и невладиних организација - са препорукама за рад подгрупе за репресивно-правни аспект борбе против корупције

5. IZVEŠTAJ O SEKTORIMA KOJI ĆE BITI PREDMET BUDUĆE NACIONALNE STRATEGIJE ZA BORBU PROTIV KORUPCIJE I PRATEĆEG AKCIONOG PLANA

6. Списак КОНТАКТ ОСОБЕ 45 / 2013.

7. ОПЕРАТИВНИ ПЛАН ЗА СПРЕЧАВАЊЕ КОРУПЦИЈЕ У ОБЛАСТИМА ОД ПОСЕБНОГ РИЗИКА

8. ИЗВЕШТАЈ О СПРОВОЂЕЊУ НАЦИОНАЛНЕ СТРАТЕГИЈЕ ЗА БОРБУ ПРОТИВ КОРУПЦИЈЕ У РЕПУБЛИЦИ СРБИЈИ И РЕВИДИРАНОГ АКЦИОНОГ ПЛАНА ЗА ЊЕНО СПРОВОЂЕЊЕ ЗА 2018. ГОДИНУ

9. Kolaković-Bojović, Milica (2019) *Monitoring i evaluacija reformi u oblasti borbe protiv korupcije.* Zbornik Instituta za kriminološka i sociološka istraživanja

10. МЕТОДОЛОГИЈА ЗА ПРОЦЕНУ РИЗИКА КОРУПЦИЈЕ У ОБЛАСТИМА КОЈЕ СУ ПРЕДМЕТ СТРАТЕГИЈЕ ЗА БОРБУ ПРОТИВ КОРУПЦИЈЕ И АКЦИОНОГ ПЛАНА

A-9 Rad na Izradi alternativnog izveštaja u kratkoj formi.

Od početka projekta radili smo na izradi alternativnog izveštaja u formi publikacije, koja je i objavljena, detaljnije u nastavku ovog izveštaja, pod: A-1 II period i A-2 II period.

A-10 Objave na FB-u

Na fb Kareja <https://www.facebook.com/antikorupcijakareja> objavljen veći broj besplatnih objava. Ovde navodimo samo deset:

1. <https://www.facebook.com/antikorupcijakareja/posts/271386632210346>
2. <https://www.facebook.com/antikorupcijakareja/posts/269426902406319>
3. <https://www.facebook.com/antikorupcijakareja/posts/268651605817182>
4. <https://www.facebook.com/antikorupcijakareja/posts/269426902406319>
5. <https://www.facebook.com/antikorupcijakareja/posts/269424705739872>
6. <https://www.facebook.com/antikorupcijakareja/posts/266648666017476>
7. <https://www.facebook.com/antikorupcijakareja/posts/268029629212713>
8. <https://www.facebook.com/antikorupcijakareja/posts/260030196679323>
9. <https://www.facebook.com/antikorupcijakareja/posts/266633122685697>
10. <https://www.facebook.com/antikorupcijakareja/posts/266632272685782>

Plaćena objava realizovana je za vreme javne rasprave u vezi sa Predlogom Strategije, to je bilo krajem avgusta i početkom septembra meseca 2023. godine. Plaćena objava na fb-u bila je povezana sa akcijom koju smo realizovali u vezi sa Predlogom Strategije, kasnije o tome detaljnije.

Takođe objave su i na FB-u rukovodioca ovog projekta Siniše Janković koji FB je u funkciji organizacije Kareja, pa i ovog projekta.

Što se tiče fb Kareje: <https://www.facebook.com/antikorupcijakareja> nema veliki domet. Na primer, na dan 13.8.2023. ima 1.456 pratioca; u prethodnih 28 dana domet svih objava je 30.886, interakcija sa objavama je 6.169. Napomena: javnih aktivnosti u projektu nije bilo u julu mesecu.

Takođe na sajtu <https://kareja.org.rs/> postavili smo posebanu stranicu za projekat <https://kareja.org.rs/ad-hoc-nacionala-strategija/> koji sadrži sve do sada raspoložive informacije o projektu.

A-11 Press konferencija

Press konferencija je planirana za prvi događaj 16.5.2023. u Beogradu, ali je u formalnom smislu izostala, zbog velikog broja dnevnih događaja, koji su vezani za tragediju u Osnovnoj školi u Beogradu. Svakako, mediji su objavili naša saopštenja. Ipak, nju je na neki način zamenio prvi radni sastanak održan u Beogradu, koji je ujedno bio i prva antikoripcijska konsultacija. O tome su mediji izvestili, tako da možemo reći, da je svrha press konferencije postignuta.

**Projektne aktivnosti predviđene za realizaciju u II period implementacije projekta**

A-1 II period – Tekst je spremljen za štampu i dizajniran

Sačinjena je publikacija „Alternativni pristup izradi Nacionalne strategije za borbu protiv korupcije u Srbiji u periodu od 2023. – 2028. Godine“, autori su Janković Siniša iz Kareje, Zoran Gavrilović iz BIRODI-ja i Miroslav Mijatović iz PAKT-a, urednik je Janković Siniša.

A-2 II period – Tekst je odštampan u tiražu od 100 primeraka i objavljen u „e“ verziji

Štampano izdanje podeljeno je na promocijama, dok je publikacija u „e“ verziji javno dostupna na sajtu Kareje, link: [https://kareja.org.rs/wp-content/uploads/2023/10/АЛТЕРНАТИВНИ-приступ-за-ПДФ-ШТАМПУ.pdf](https://kareja.org.rs/wp-content/uploads/2023/10/%D0%90%D0%9B%D0%A2%D0%95%D0%A0%D0%9D%D0%90%D0%A2%D0%98%D0%92%D0%9D%D0%98-%D0%BF%D1%80%D0%B8%D1%81%D1%82%D1%83%D0%BF-%D0%B7%D0%B0-%D0%9F%D0%94%D0%A4-%D0%A8%D0%A2%D0%90%D0%9C%D0%9F%D0%A3.pdf)

Publikacija je štampana prvo u 30 primeraka. To je brzo podeljeno. Štampano je još 30 primeraka, ukupno 60 primeraka. Zbog veće cene od planirane, nije bio moguć predviđeni tiraž od 100 primeraka. Obzirom da je publikacija javno dostupna na sajtu Kareje, svako zainteresovan može da dođe do svog primerka, preuzimanjem sa sajta.

A-3 II period – Alternativni izveštaj dostavljen je na najmanje sedmoro donosioca odluka, dvadeset medija i javnosti.

Alternativni izveštaj dostavljen je Ministarstvu pravde, sekretarijatu koji je administratirao Radnu grupu za izradu Nacrta Strategije. Bilo je pravilo u radu Radne grupe da sve materijale sekretarijat prosleđuje svim članovima Radne grupe. Članovi su bili predstavnici Ministarstva unutrašnjih poslova, Ministarstva privrede, Ministarstva finansija, Ministarstva prosvete, Ministarstva zdravlja, Ministarstva državne uprave i lokalne samouprave, Republički sekretarijat za javne politike, Poverenik za informacije od javnog značaja i zaštitu podataka ličnosti. Smatramo da je Sekretarijat Ministarstva pravde navedenim donosiocima odluka dostavio Alternativni izveštaj.

Planirano je da Alternativni izveštaj dostavimo sedmoro donosioca odluka, na opisani način dostavljen je devetorici donosioca odluka.

Dalje, alternativni izveštaj dostavili smo:

- Savetu za borbu protiv korupcije, zbog saradnje koju imamo, a koja se vidi u tome da je Predsednik Saveta dr. prof. Milićević bio gost na našem Alternativnom otvorenom okruglom stolu u Beogradu.

- Nacionalnom konventu za poglavlja 23 i 24 za pristup EU, i posebno svim članovina OCD na 32 mejlova.

- Medijskoj agenciji FoNet.

- Nemačkoj razvojnoj agenciji u Beogradu GIZ, obzirom da smo tokom izrade Alternativnog izveštaja kontaktirali GIZ zbog uloge koju je imao u radu Radne grupe za izradu Nacrta Strategije.

Planirano je da Alternativni izveštaj dostavimo za 20 medija i javnost.

Dostavljen je za 27 medija u Kragujevcu, Čačku, Prijepolju, Novom Sadu, Beogradu i Pančevu (RESpublika, Glas Šumadije, Radio Zlatousti, Presek, Veliki Park, Kragujevac press, Ozonpress, Ozon medija grup, Čačanske novine, Epicentar press, N2, Kolubarske, GMinfo, Podrinske, Beta, N1, TV Forum Prijepolje, Pančevo si ti, K-013, NDNV, Autonomija , Radio 021, Moj Novi Sad, SOinfo, Danas, Nova, Top vesti).

Publikacija je promovisana premijerno u Kragujevcu, zatim u TV Forum Prijepolje, u Čačku u redakcijama Čačanske novine, Ozon press, Radio Ozon i Epicentar press.

A-4 II period – Objavljeno je najmanje 3 besplatne objave i jedne plaćene u iznosu od 50 evra

Objavljeno je više besplatnih objava praktično na svakih pet, šest dana bila je besplatna objava na FB-u,, sada navodimo 6 objava:

1. Objava video promocije publikacije u Pančevu 7.12.2023.

<https://www.facebook.com/antikorupcijakareja/posts/pfbid02GbJm1p3C5D9V9uHYP3GxygfxShjZsj3DatHxBsLrJarDo5DA48mQKxTEzcQKQ75Ql>

1. Objava promocije u Čačanskim medijima 5.11.2023.

<https://www.facebook.com/antikorupcijakareja/posts/pfbid02Lw9PmATUtoEGuVE376kcqFrbQ6WcVNj5NeLayVZT66uVs9rFXv3QeMzRUwSqHyNBl>

1. Objava – najava promocije u Novom Sadu, link Građanske.rs 2.11.2023.

<https://www.facebook.com/antikorupcijakareja/posts/pfbid02Jpio5D3E2hrgtzmaQP8p8CRnqKnmc7C4B1caUMfXHUC7f539UxTVV43PUvNYhdAql>

1. Objava – izašla je iz štampe Publikacija – 27.10.2023.

<https://www.facebook.com/antikorupcijakareja/posts/pfbid02GqqEN14KPUAUQZ1H939CH63X4uegcyxDmBvysuDxXFBerEUirCbNfMYr9TdUTwnKl>

1. Objava - Uskoro (najava Publikacije) -24.10.203.

<https://www.facebook.com/antikorupcijakareja/posts/pfbid0Gf8Wt8MTzvyxAZv5Cw9yhfULhp7EJXN6UxvK9oua99UEfYE2XQMkuBQGaDL6ha9cl>

1. Otvoreni okrugli sto u okviru javne rasprave u Beogradu 24.8.2023.

<https://www.facebook.com/antikorupcijakareja/posts/pfbid021VfH84DLFKNRHHMsQ2ts6V9gNu7pH7FwcqTexyN8y5U4uNafYPKHGz1JFz4NWiuwl>

Plaćena je jedna objava u iznosu od 100 evra, obzirom da u planirana plaćena objava od 50 evra u prvom period implementacije projekta, nije plaćena, jer smo procenili da je mnogo važnije da platimo objavu u toku javne rasprave, pa smo za nju utrošli ceo planirani iznos za plaćene objave od 100 evra.

<https://www.facebook.com/antikorupcijakareja/posts/pfbid02aB7DbgGxK6CxRdWasfG3T9qtcYfa2eH3DqsngWkXw2c6m8GdsqNudoAwUnyfZQGdl>

Objava na FB-u od 25.8.2023. je plaćena. Prikazana je 170.198 puta, domet joj je bio 72.134, interakcija je bilo 3.279, lajkova 432, komentara 51, deljenja 65.

Detaljniji opis svrhe i efekta FB plaćene objave, u nastavku teksta.

A-5 II period – Neformalno telo nastavlja rad i nakon realizacije ovog projekta, a sve do usvajanja Nacionalne strategije

**Vanprojektna akcija planirana mesečnim planom implementacije projekta**

A-6 II period - Akcija oborimo lošu nacionalnu strategiju

Događaji u projektu su se odvijali po dinamici na koju mi nismo imali uticaj. Učestvovali smo u svim aktivnostima u vezi sa izradom nacrta Strategije, pratili odluke koje je donosio resorno Ministarstvo pravde i na njih reagovali. Okolnosti su diktirale da ključne aktivnosti budu nepredvidive, što nije značilo da smo ih dočekali nespremno. Naprotiv. Slobodno možemo da kažemo da su naše reakcije bile pravovremene, adekvatne i maksimalne. Takođe da smo ih realizovali u saradnji sa novoosnovanom Koalicijom za integritet i da smo imali priličnu podršku medija i građanki i građana.

Smatramo za potrebnim da ih ovde malo detaljnije opišemo. Učestvovali smo na završnom trodnevnom sastanku na Fruškoj Gori povodom utvrđivanja konačnog teksta. Na svim sastancima stavljali smo iste primedbe, koje su bile saslušane ali ignorisane. Posebno smo insistirali da se javna rasprave ne vodi tokom leta, nego od 1. septembra. Iskoristili smo pravo po Poslovniku o radu da izdvojimo mišljenje Siniše Jankovića člana Radne grupe za izradu nacrta Strategije. Kako na Izdvojeno mišljenje nije bilo nikakve reakcije, nije ni pomenuto, dali smo o tome press informaciju, koju je objavilo desetak medija.

Sredinom meseca avgusta, a za vreme korišćenja godišnjih odmora, Ministartsvo pravde pokrenulo je javnu raspravu o, tada definisamom Predlogu Strategije. Javna rasprava je bila pravi primer odsustva integriteta. Zakazan je samo jedan okrugli sto u Beogradu, na njega su pozvani članovi Radne grupe. Dok su mediji dobili poziv koji im je dozvolio da prisustvuju i snime samo prvi protokoralni deo okruglog stola. Nakon obraćanja ministarke pravde, ambasadora EU u Srbiji i par visokih zvaničnika, usledila je pauza za kafu, pa sus vi mediji otišli. Takoše otišli su i VIP gosti. U drugom delu okruglog stola, opet smo ostali mi, članovi Radne grupe, koji smo tada glumili javnost i sekretarijat Ministarstva pravde. Bio je to neverovatni primer otvorenog okruglog stola u javnoj raspravi, koji je bio zatvoren za medije, a na kome je prisustvovao samo jedan građanin Zoran Gavrilović koga smo mi pozvali.

Kareja je preuzela javnu raspravu. Održali smo okrugli sto u Beogradu; imali medijski nastupi na TV Nova S, TV N1, TV Valjevo plus i u Kragujevačkim novinama. Održali Okrugli sto u Čačku.

Kada je postalo jasno da ne možemo da utičemo da Strategija obuhvati i političku korupciju; tada smo se preorijentisali na drugi cilj: da se loša Strategija ne usvoji. Kao Koalicija za integritet definisali smo I javno objavili da tražimo da se Predlog Strategije povuče, a javna rasprava obustavi. U tom cilju smo koristili plaćenu FB objavu.

Objava na FB-u odnosila se na akciju “Reci NE lošoj antikorupcijskoj strategiji”. U objavi je bio link, koji je vodio na sajt Kareja, na posebnu stranicu na kojoj je bilo kratko uputstvo kako da se građanke I građani uključe u javnu raspravu u vezi Predloga Strategije. Sugestija je bila da popune svoje podatke u neki od nekoliko sa naše strane pripremljenih dokumenata kao Primedbe ili Predlozi u vezi sa lošom antikorupsijskom strategijom, koje je trebalo nakon preuzimanja poslati na mejl koji je naveden u dokumentu.

Statistika posete posebne stranice na sajtu Kareje u period od 25.8.-05.09.2023. godine daje sledeće podatke: 1074 poseta stranici, od čega 857 korisnika je posetilo stranicu posebno napravljenu, od njih 144 preuzelo fajl – document sa spremljenim Primedbama I to 104 dokumenta na ćirilici i 40 dokumenta na latinici. 136 Preuzimanja bilo je iz Srbije a 8 iz Grčke. Verujemo da su to naše građanke i građani koji su u to vreme bili na moru u Grčkoj, ali su pratili aktivnosti Kareje, njen FB i njen sajt.

Dva završna događaja održali smo u Novom Sadu kod naših partnera NDNV 6.11.2023. i u Pančevu 7.11.2023. u formi okruglog stola koji je direktno prenošen na fb-u portala K-013.

Ukupno u projektu održano je 14 događaja u 8 gradova.

Što se tiče promocije projekta i projektnih aktivnosti, mislimo da su izuzetno dobro realizovale.

Što se tiče uključenja javnih institucija, privatnog sektora i drugih zainteresovanih strana u aktivnostima, možemo da kažemo da je specifičnost problema koji je predmet projekta bitno uticala na uključenje napred navedenih. Javne institucije su u velikom boriju uključene u izradu teksta Nacrta, time na indirektan način i u projekat, bez obzira što ih mi nismo direktno animirali.

Privatni sector do sada nije našao način da se odupre uticaju zloupotrebljene političke moći, te se do sada nije uključio ni u jednu našu antikorupcijsku aktivnost. Ipak, možemo reći da smo u ranijim projektima imali skrivenu pomoć privatnog sektora.

U ovom projektu imali smo posebnu podršku jedne mesne zajednice u Leskovcu “Milentije Popović”, koja je praktično sa nama bila suorganizator i učesnik u konsultacijama u Leskovcu. Takođe imali smo logističku pomoć i od “Prostora Miljenko Dereta” Beograd, Nezavisnog društva novinara Vojvodine, Novi Sad, Medijskog skloništa Pančevo i Odbora za ljudska prava iz Niša, svi su nam ustupili prostor besplatno i logistički pomogli u pripremi i realizaciji konsultacija.

**2. Postignuti rezultati**

**Navedite rezultate koje ste postigli u ovom izvještajnom periodu[[2]](#footnote-3). Opišite uticaj koji je projekat ostvario na korisnike ili pogođeno područje.**

Na korisnike projekta – OCD, ostvaren je zadovoljavajući uticaj, desetak OCD referentnih za borbu protiv korupcije, podržalo je naš projekat, u potpunosti je razumelo problem, prisustvovalo konsultacijama, aktivno se u njih uključilo, izjasnilo se da će u projektu učestvovati do kraja, a posebno u vreme javne rasprave. Desetak OCD postalo je član labave (neformalne) antikorupcijske grupe. To ćemo iskoristiti u narednom period da ukrupnimo antikorupcijsku zajednicu.

Kao rezultat u vezi sa OCD, ističemo da je na marginama projektnih aktivnosti, uspostavljena (za sad neformalna) Koalicija za integritet, koju čine BIRODI, PAKT i Kareja. Do sada smo izdali dva saopštenja, jedno smo podržali.

Na korisnike projekta – lokalne medije, ostvaren je dobar uticaj, što se vidi iz broja medijskih objava. Od dva medija, dobili smo mejlove koje shvatamo kao podršku, da će objaviti sva naša saopštenja u vezi sa borbom protiv korupcije. Dok nas je portal SOinfo Sombor, mejlom obavestio da se priključuje našoj neformalnoj antikorupcijskoj grupi.

Na korisnike projekta – antikorupcijske eksperte i građanske aktiviste, ostvaren je dobar uticaj, što se vidi iz njihovog učešća u konsultacijama. Na konsultacijama u Beogradu i Novom Sadu, učestvovalo je po nekoliko građanskih aktivista posvećenih borbi protiv korupcije.

Na korisnike projekta – građanke i građane, ostvaren je najveći uticaj u Leskovcu, gde je bilo prisutno oko 30 građanki i građana, a razgovor je trajao gotovo tri sata! Na konsultacijama u Beogradu i Novom Sadu bilo je prisutno po nekoliko građanki i građana, koji su želeli da svojim prisustvom podrže naše aktivnosti. U Nišu nismo imali prisutne građanke i građane, iako su javni pozivi za sve konsultacije bili iste sadržine. Konsultacije u našem gradu Pančevu su bile najslabije posećene. U Pačevu smo prethodno imali više neformalnih konsultacija, ove smo organizovali kako bi dali mogućnost svima da se uključe. Završni događaj u Pančevu realizovali smo u video format.

Na građanke i građene je ostvaren poseban uticaj (napred je opisan) u vezi sa uključenjem u javnu raspravu i podnošenjem Primedbi, to je učinilo 144 građanki građana.

Na donosioce odluka, konkretno na Ministartsvo pravde kao I na Radnu grupu ministarstva za izradu Nacrta Strategije, ostvaren je značajan uticaj. Na oko 30 sastanaka Radne grupe na kojima smo prisustvovali, iznosili smo kvalitetne i argumentovane primedbe, kojima smo razotkrivali nameru donosioca odluka da se celim postupkom oko nove Strategije izbegne politička korupcija. Donosiocu odluka bez obzira na svu moć koju ima bilo je jasno da neće moći da ostvare svoju zamisao da borbu protiv političke korupcije izostave iz Predloga Strategije, a sve to zbog uticaja koji smo svo vreme vršili.

Konačno, do danas, Strategija nije usvojena, nije čak formalno okončana javna rasprava. Iako je donosilac odluka planirao da to bude učinjeno do kraja septembra meseca 2023. godine. Da li je to rezultat uticaja ovog projekta, realno ni bi mogli sa sigurnoću da kažemo, ali da smo tome doprineli, to je jasno.

**3. Izazovi u implementaciji projekta**

**Opišite poteškoće i izazove na koje ste naišli tokom implementacije projekta, kao i mjere koje su poduzete za njihovo prevazilaženje. Opišite naučene lekcije**

Poteškoće u implementaciji projekta nismo imali. Inače u aktivnostima koje realizujemo u okviru drugih projekata, imamo poteškoću koja se ogleda u nemogućnosti pristupa javnom prostoru, u svim gradovima, osim u Novom Pazaru. Međutim, u ovom projektu, nismo ni imali potrebe za nekim posebnim prostorom, ni po veličini ni po tehničkoj opremljenosti, jer nismo imali velika okupljanja građanki i građana. Tako da nam je bio dovoljan alternativni prostor, pre svega prostor naših starih saradnika OCD. Čak smo prostor u skoro svim gradovima na korišćenje dobili besplatno, kao vid podške borbi protiv korupcije u Srbiji uopšte.

Dakle, poteškoće nismo imali; ali je izazova bilo. Prihvatili smo ih oberučke, kao priliku koja se retko pruža istraživačima. Izazovi su logični i očekivani, imajući u vidu da je reč o živom antikorupcijskom projektu, koji uslovno rečeno sa „druge“ strane ima donosioca odluke – Ministarstvo pravde, kao i Radnu grupu za izradu Nacrta koju čini ukupno 41 član, osim pet OCD (tri se nisu ni jednom pojavile), svi ostali članovu su takođe donosioci odluka i druge državne institucije.

Slobodni smo da kažemo, da smo osim izazova osećali poseban vid profesionalnog zadovoljstva sučeljavajući mišljenje koje zastupaju nekoliko OCD, ali koje je ispravno, nasuprot mišljenja najmoćnijih Minisarstava u Srbiji.

Projekat je definisan kao specifični, imajući u vidu da je reakcija na nepredviđeno ponašanje donosioca odluka (Ministarstva pravde) u vezi sa izradom teksta Nacrta nacionalne strategije za borbu protiv korupcije u Srbiji za period 2023.-2028. godina. Tok aktivnosti i njihova primena pratile su tempe koji je diktirao donosioc odluke. Prilikom dizajniranja projekta niko nije mogao da zna u kojoj dinamici će realizovati aktivnosti u vezi sa izradom teksta Nacrta. Kao i na koje ćemo sve izazove naići.

Lekcije koje smo naučili:

Projekat koji prati živ događaj (proces izrade dokumenta javne politike), ne sme da bude kruto vezan za zadate rokove. Ne sme da realizuje sve planirane aktivnosti, ukoliko je to prerano. Upotreba projektnih aktivnosti mora da bude adekvatna živom događaju, da sačeka pravo vreme u kome treba da ostvari efekat.

Moguće je ostvariti sinergiju sa drugim OCD, iz koje je proizašla neformalna koalicija. Da se koalicija formalizuje i podigne na viši nivo, moguće je postići realizacijom ovog projekta, bez da se on optereti bilo čime, naprotiv, smatramo da se time diže nivo projekta.

**4. Planirane aktivnosti za naredni izvještajni period[[3]](#footnote-4)**

Nije primenjljivo.

**5. Finansijski izvještaj**

*Navedite troškove nastale prilikom ostvarivanja rezultata predviđenih rasporedom faza realizacije projekta (Milestone plan)*

*U koloni „Ciljevi“, navesti naziv pojedinačnih ciljeva čije je ostvarenje planirano u fazi realizacije projekta za koju se pravi izvještaj.*

*U koloni „Budžetske stavke“, navesti sve budžetske stavke (oznaka i naziv) iz kojih su se finansirali troškovi neophodni za ostvarenje navedenog cilja.*

*U koloni „Iznos (NOK)“, navesti ukupan iznos utrošen za ostvarenje navedenog cilja.*

U ovom izvještajnom periodu smo imali sljedeće troškove:

| ***Ciljevi*** | ***Budžetske stavke*** | ***Iznos (NOK)*** |
| --- | --- | --- |
| Uspostavljena je neformalna grupa antikorupcijskih OCD i eksperata | - |  |
| Članovi neformalne grupe upoznati su sa svim do sada preduzetim aktivnostima | - |  |
| Održan je prvi (video) radni sastanak neformalne grupe | Putovanja za Beograd | 2.005,11 |
| Održano je najmanje još dva sastanka | Putovanja za Novi SadPutovanja za Leskovac i Niš | 1.520,922.504,50 |
| Uključeno je najmanje tri OCD u rad podgrupa | Putovanja za Beograd | 522,98 |
| Pribavljena su najmanje dva mišljenja | - |  |
| Objavljena su najmanje dva teksta u medijima. | Honorar za jedan tekstHonorar za drugi tekst |  1.096,82  1.096,82  |
| Prikupljeno je najmanje 10 dokumentata koja su od značaja. | Eksperti – analitičar | 2.040,00 |
| Alternativni izveštaj u fazi izrade | Eksperti - istraživač vodećiIstraživač asistent Expert za antikorupcijuOstali troškovi – priprema za štampu | 4.080,004.080,002.040,001.020,00 |
| Objavljeno je najmanje 3 besplatnih objava na fb-u, kao i jedne plaćene objave u iznosu od 50 evra. | - |  |
| Održana je press konferencija, najmanje pet medija objavilo je informaciju | - |  |
| Tekst je spremljen za štampu i dizajniran |  |  |
| Tekst je odštapan u tiražu od 100 primeraka i objavljen u „e“ verziji | Štampanje 30 primerakaŠtampanje 30 primeraka |  543,72 496,85  |
| Alternativni izveštaj dostavljen je najmanje sedmoro donosioca odluka, dvadeset medija i javnosti. | - |  |
| Objavljeno je najmanje 3 besplatnih objava i jedne plaćene u iznosu od 100 evra. | Plaćena objava za FB |  1.096,82  |
| Neformalno telo nastavlja rad i nakon realizacije ovog projekta, a sve do usvajanja Nacionalne strategije | - |  |
| **Dodate aktivnost:** |  |  |
| Alternativna javna rasprava u Beogradu | Zakup prostora u BGPutni trošak Loznica-BG-Loznica |  1.096,82 524,97  |
| Alternativna javna rasprva u KG, VA i ČA putovanje  | Putarina x 4Gorivo x 2   | 123,75854,81 |
| Alternativna javna rasprava u KG, VA i ČA boravak  | Prenoćište Dnevnice (3) | 1.732,41 703,09  |
| Promocija publikacije KG, PR, ČA – putovanje | Gorivo  |  887,73  |
| Promocija publikacije KG, PR, ČA – boravak | Prenoćište Dnevnice (3) |  1.334,93 703,09  |
| Promocija publikacije u Novom Sadu | Gorivo |  281,21  |
| Vodeći istraživač - honorar | Neisplaćeno 2.040,00 + 2.040,00 |  |
| Antokorupcijski ekspert drugi – honorar | Neisplaćeno 2.040,00 |  |
| **UKUPNO:** |  | **32.387,34** |

(Dodajte redova u tabeli koliko je potrebno)

Ime i potpis odgovorne osobe: Pančevo, 7.12.2023.

Siniša Janković \_\_\_\_\_ \_\_\_\_\_\_\_\_\_\_\_\_\_

1. Ako se radi o finalnom izvještaju, u naslovu treba stajati “FINALNI IZVJEŠTAJ” [↑](#footnote-ref-2)
2. *Ako se radi o finalnom izvještaju treba navesti ostvarene rezultate cijelog projekta* [↑](#footnote-ref-3)
3. Ako se radi o finalnom izvještaju, treba stajati “nije primjenjivo” [↑](#footnote-ref-4)